Odense Adresse-Contoirs Efterretninger, 1830-09-20
J Henseende til den offentlige Bestyrelse er der nedsat en Kommission til Undersøgelse af Skatten paa Drikkevarer, hvortil Viinskatten har givet Anledning, da den var saa trykkende for Yderne, at de (f. Ex. i Gironde Departementet) have nægtet at erlægge den. Sagen er saa meget mere vigtig, som dette Exempel let kunde virke smittende ogsaa med Hensyn til Erlæggelsen af andre Skatter, og da have de værste Følger. Pairskammeret har antaget Sacrilegielovens Ophævelse med 98 Stemmer mod 5. Da Storseglbevareren forelagde for Pairskammeret det af de Deputeredes Kammer antagne Lovudkast om Amnestie for de Forviste, sagde han, med Hensyn til Bonapartes Familie: "Der er een Familie, mod hvilken en høiere Politiks Grunde gjør Os det til Pligt at beholde Loven fra 12 Jan. 1816. Grev Simmeon har fremlagt et Lovudkast i 5 Artikler og Anvendelsen af en Juri af Eedsvorne paa de Forseelser, som begaaes ved Pressen eller andre Midler til Offentliggjørelse. Det mangler ikke paa Livstegn af Rolighedsforstyrrerne. Politiet har af Gadehjørnerne nedtaget Plakater, hvori Nationalgarden samt Mestere og Svende opfordredes til at i forjage de Deputerede af Paris. Den Kongelige Ret see heri et Komplot imod Statens Sikkerhed; men Bladet Revolution, siger, at Opfordringen er udgaaet fra en agtbar Forening af over 300 Personer, der ansee de Deputeredes Kammer som Middelpunktet for al Tvedragt. Gazetten gjør ogsaa Sit til at svække Tilliden til Kammeret, idet den paastaaer, at det ikke længere formaaer at fængsle Publikums Opmærksomhed, og at den offentlige Mening er utilfredsstillet ved alle hidtil gjorte Forandringer. Kammeret selv opstaae Partier, og en venstre Side har dannet sig; men da Marquisen af Brigode i Mødet den 11 Septbr. dadlede, at Præsidenten den næstforegaaende Dag intet Møde havde holdt, og blandt andet sagde: "Vi have sat en ny Konge paa Tronen og givet en ny Grundlov, vi have, kort sagt, gjort Alt det, hvortil vi ikke var kaldede, og af det, vi skulde gjøre, have vi Jntet gjort, viste Enigheden sig dog i et lydeligt Mishag. Han maatte forlade Talestolen, og støttende sig paa sin Krykke, gjentog Benjamin Constant i kraftige Udtryk sin Overbeviisning: at de Deputeredes Kammer har reddet Frankerig. Kongregationen (Jesuitismen) hviler ikke heller, men opbyder Alt, for at gjøre den nye Tingenes Orden forhadt. J Rhone=Departementet er et Samlingspunkt for Ordenens Medlemmer, hvorfra alle Jntriguer gaae ud. De kalde sig ikke Jesuiter, men Lægbrødre, og deres Plan synes at gaae ud paa, først at bringe det sydlige Frankerig i Oprør og derfra lidt efter lidt at udbrede sig over det hele Land. Nylig bragte de en skammelig Lithographie i Omløb imod Kronprindsen og en Skuespillerinde Leontine Fay, indtil endelig en Ordonnants satte Grændser herfor. J Nismes have alvorlige Optrin fundet Sted. De samme Folk, som udmærkede sig ved Forfølgelser mod Protestanterne 1815, have atter fattet Mod, og angrebet det Konstitutionelle, som først maatte trække sig tilbage med Tab. Dagen efter samlede de sig atter 20000 Mk. stærke men bleve slagne paa Flugt af det liberale (protestantiske) Partie. J Lyon var Man betænkt paa at sende disse Sidste Hjelp; men Katholikerne kunne maaskee snarere komme til at trænge til Beskyttelse, da 40,000 Protestanter fra Sevennerne ere beredte til paa første Vink at drage ud, for at hævne forhen lidte Forfølgelser. Mere end 8000 Md. ere under Vaaben i Rouen, for at vaage over Rolig, heden, som er bleven afbrudt ved blodige Uordener. - Coul har det derværende 10de Dragonregiment nægtet sine Officerer Lydighed. Nationalgardens Organisation gaaer paa mange Steder frem med Langsomhed, og møder især i de mindre Byer større Hindringer end Man havde ventet. Hvo veed, om Man ikke her, hvor Enthusiasmen ikke er saa stor, undertiden tager Omkostningerne ved Eqviperingen i Betragtning, hvilke efter en Middelpriis regnes at beløbe sig til 200 Fr., og som blot for Nationalgaarden i Paris udgjøre 10 til 12 Millioner. Ogsaa de udvandrede Exministre, Montbel, Hausses og Baron Capellen, blive indbefattede i Processen, og der er, i udgaaet en Opfordring til dem om at indstille sig for den nedsatte Kommission inden 10 Dage. Opsigten over de fangne Exministre er nu meget strængere end forhen; de maae ikke have Forbindelse med hverandre, og blive ved et Gitter adskilte fra de Besøgende. Hr. Berryer er udslettet af Listen paa de Personer, som have Adgang til dem.